Undervisningsmiljøvurdering for Esbjerg Realskole - 2019

Kortlægning af undervisningsmiljøet

**Hvorfor denne undersøgelse?**

Esbjerg Realskole sætter den enkelte elevs trivsel højt, derfor er det blevet besluttet at udføre en trivselsmåling for 2018, som opfølgning på målingen fra 2016. **Se evt. skolens trivselspolitik:** [trivselspolitik](https://www.esbjergrealskole.dk/files/5814/9700/0512/Trivselspolitik_GAELDENDE_hjemmeside_juni_2017.pdf)

Da det endvidere er lovpligtigt, at skolen minimum hvert tredje år foretager en undervisningsmiljøvurdering (UMV), har vi som skole valgt at slå disse to undersøgelser sammen, hvilket Undervisningsministeriets Trivselsværktøj giver mulighed for.

**Det praktiske – trivselsmålingen**

* Der åbnes op for undersøgelsen fra d. 6. til d. 23. november.
* Klasselæreren afsætter en lektion i ovennævnte tidsrum til besvarelse af spørgsmålene.
	+ Gennemsnitligt brugte hver elev 23. minutter på spørgeskemaet (2017), hvorfor det kunne overvejes at bruge tid på uddybning af spørgsmålene for at undgå misforståelser.
* Undersøgelsen foregår med et elektronisk spørgeskema, som eleverne åbner med deres UNI•Login - (**nationaltrivsel.dk**).
* *Resultaterne vil blive behandlet yderst fortroligt, da det kun vil være Styrelsen for IT og Læring, der kan bruge de enkelte besvarelser til forskning. Skolens ledelse og personale vil udelukkende få indsigt i årgangs-, klasse- samt gruppebesvarelser (fx statistik over det enkelte køn).*
* **Et tilbud:** KL (AKT-medarbejder Kristine Lange) står til rådighed, hvis klasselæreren ønsker assistance til undersøgelsen – fx hjælp til login, uddybning/afklaring af målingen/spørgsmål.
	+ Hvis dette ønskes, aftal da nærmere med KL.
* Ved fravær på målingsdagen tilbyder KL opsamlingsmålinger mandag og tirsdag i uge 48.
	+ Dette aftales ligeledes med KL.

**Undersøgelsens opbygning**

Eleverne i 2.-3. klasse stilles 20 trivselsspørgsmål samt 9 UMV-spørgsmål, mens 4.-9. klasse stilles 40 trivselsspørgsmål samt 9 UMV-spørgsmål.

* 20/40 trivselsspørgsmål
	+ Tema/Indikator 1: Social trivsel – 8/10 spørgsmål
	+ Tema/Indikator 2: Faglig trivsel – 2/8 spørgsmål
	+ Tema/Indikator 3: Støtte og inspiration – 5/7 spørgsmål
	+ Tema/Indikator 4: Ro og orden – 1/4 spørgsmål
	+ 4/11 supplerende trivselsspørgsmål
* 9 supplerende spørgsmål om de fysiske og æstetiske omgivelser
	+ Kortlægning af undervisningsmiljøvurderingen (UMV).
	+ Elevernes oplevelse af rengøring, lokaler, møbler, æstetiske rammer samt indeklima.
* Indikatorberegning (4.-9. kl.)
	+ Gennemsnittet går fra 1-5, hvor 5 repræsenterer den bedst mulige trivsel.

Se evt.: <https://uvm.dk/folkeskolen/elevplaner-nationale-test-og-trivselsmaaling/trivselsmaaling>

**Efterbehandling**

Når klassens/årgangens resultater frigives, og hvis det, ud fra trivselsmålingens resultater vurderes nødvendigt at igangsætte tiltag/indsatser, vil KL stå til rådighed.

Resultaterne vil efterfølgende blive lagt ud på skolens hjemmeside.

Ændring i forhold til ovennævnte:

På baggrund af henvendelser fra forældre med en bekymring om den manglende 100% anonymitet i DCUM’s elektroniske værktøj samt efterfølgende drøftelse med konsulent fra DCUM, blev det besluttet, at undersøgelsen i denne omgang skulle udføres via papirudgave. Dette medførte en længere proces end først planlagt.

Trivselsdrøftelserne blev drøftet i klasserne med KL og klasselærerne som tovholdere og med udgangspunkt i nævnte spørgsmål.

Beskrivelse og vurdering af resultaterne fra kortlægningen:

Grundet KL’s indsats er svarprocenten tæt på 100. I enkelte klasser er den på 100% - flot.

Forløb:

1. Fremlæggelse af resultatet i MIO-udvalget
2. Fremlæggelse af resultatet i elevrådet
3. Resultatet til drøftelse i klasserne via elevrådet med hjælp fra klasselæreren
4. Drøftelserne fra klasserne til videre behandling i elevrådet med efterfølgende konklusion og prioritering af indsatser.
5. Fremlæggelse af ovennævnte i Mio og bestyrelsen.

Følgende indsatser er drøftet, prioriteret og udbedres efter handleplanen nedenfor:

|  |  |  |  |  |  |
| --- | --- | --- | --- | --- | --- |
| Udfordring | Indsats | Ønsket mål for indsatsen | Ansvarlig | Tidsplan | Opfølgning og af hvem? |
| Varmt i lokalerne i forbindelse med solskin grundet stor lysindfald. | Opsætning af rullegardiner | Køligere lokaler på grund af skærmning mod sollys samtidig med muligheden for åbne vinduer. | TM(Torben Madsen, pedel) i samarbejde med ledelsen (LHS og CT) | Juli/august 2019 | JF(AMR-repr. og TM i forbindelse med rundering september 2019) |
| Toiletterne ulækre op ad dagen | 1. Ekstra rengøring kl. 12.00
2. Fordeling af toiletterne til ”små” og ”store”
 | Rene toiletter hele dagen | Ad 1) Ledelsen i forhold til at lave aftale med MJ-rengøring.Ad 2)Ledelsen (CT) bestiller skiltning ved maleren | Ad 1)Afprøves maj/juniAd 2) Klar fra skolestart 2019/2020 | Ad 1)Evaluering i forbindelse med sommerferien. Skal det fortsætte? Ansvarlig LHS og CTAd 2)Skal evalueres på et elevrådsmøde slut 2019. Ansvarlig CT |
| Vægge beskidte | Forsøg med farvning i en anden farve-nuance og -glans af 3 lokaler på 2. sal samt trappeopgange. | Indbydende lokaler | TM, LHS og CT laver aftale med maleren | Juli/august 2019 | Evaluering foråret 2020 i forhold til en ”standardmaling” af lokalerne fremadrettet. Ansvarlig TM, LHS og CT) |
| Biografstolene på fællesarealerne ved at gå i stykker. | Biografstolene udskiftes med andet møblement. | Møbler på fællesarealerne, der indbyder til både arbejde og hygge. | LHS og CT i samarbejde med elevrådet og interesserede kollegaer | Efteråret 2019 | Umiddelbart efter opstilling evalueres virkningen. Ansvarlig LHS og CT. |
| Koldt i flere lokaler om vinteren. | Orientering om automatikken og indstillet temperatur. | Viden om fælles temperatur og hvordan automatikken virker. Ved uregelmæssigheder kontaktes TM. | TM | Særlig fokus og en reminder vinteren 2019/2020. | I løbet af kommende vinter. TM ansvarlig. |
| Skraldespandene i lokalerne lugter efter spisepausen. | Store skraldespande med låg opstilles på gangene. | Lugtfri lokaler. | TM indkøber 4 skraldespande med låg, der opstilles forsøgsvis på 2. sal. | August 2019 | Evalueres slut 2019 med evt. udrulning på hele skolen.Ansvarlig TM |
| Pude/sæde falder af stolene (enkelte lokaler) + tyggegummi under sæderne. | Stolene repareres straks de går i stykker ved at orientere TM. Eleverne er ansvarlige i forhold til fjernelse af brugt tyggegummi – og rengøring/oprydning generelt. | Velfungerende stole og tyggegummi rammer skraldespandene | Elever og TM.Klasserne drøfter ansvarlighed i forhold til rengøring/oprydning. | En fortløbende indsats. | Klasselæreren efter behov. |

Esbjerg Realskole, august 2019

Skoleleder Carsten Thyrsting